सहजता में संघर्ष के अभाव की बात आपने कही है ? आपको नहीं लगता कि प्रतिस्पर्धा , संघर्ष की तुलना में सुसंगत एवं स्वस्थ विचार है / प्रक्रिया है ! लक्ष्यों को पाने में मनुष्य इन दोनों ही प्रक्रियाओं पर हाथ डाल सकता है ! संघर्ष में बल प्रयोग / शक्ति प्रयोग / हिंसा / रक्तपात जैसे तत्व सम्मिलित हो सकते हैं किन्तु प्रतिस्पर्धा इन शब्दों से मुक्त प्रक्रिया है और परिणाम भी कमोबेश वही देती है ! आप कह सकते हैं प्रतिस्पर्धा लक्ष्य को पाने का सहज एवं निरापद तरीका है जोकि आगे चलकर संघर्ष में बदल सकता है यानि कि हिंसा रक्तपात अर्थात असहजता में ! अगर मैं उदाहरण के लिए संघर्ष की असहजता के बजाये प्रतिस्पर्धा को सहजता कहूं तो क्या प्रतिस्पर्धा में पुरुषार्थ का अभाव है ?